**ด่วนที่สุด**

****

**บันทึกข้อความ**

**ส่วนราชการ** คณะสัตวแพทยศาสตร์ ฝ่ายวิชาการ โทร. ๔๗๐๑๔

**ที่ ศธ ๐๕๑๔.๑๘.๑.๔/**  **วันที่** มีนาคม ๒๕๕๔

**เรื่อง** เรียนเชิญเข้าร่วมสัมมนาเชิงปฏิบัติการจัดทำหลักสูตรตามแบบ TQF/มคอ

**เรียน** หัวหน้าภาควิชา........................................................

 ด้วยมหาวิทยาลัยขอนแก่น กำหนดให้ทุกคณะวิชา จัดส่งหลักสูตรตามกรอบมาตรฐานคุณวุฒิระดับอุดมศึกษาแห่งชาติ (มคอ/TQF) ภายในเดือนสิงหาคม ๒๕๕๔ ซึ่งหากสาขาวิชาใด ไม่สามารถดำเนินการจัดทำหลักสูตรตามกรอบมาตรฐานคุณวุฒิฯ ดังกล่าวได้ จะส่งผลให้ต้องปิดการรับบุคคลเข้าศึกษาในสาขาวิชานั้น ๆ ในปีการศึกษา ๒๕๕๕

 ตามที่ได้ขอให้ทุกภาควิชาดำเนินการจัดทำมาตรฐานรายวิชา (มคอ 3) ไปแล้วนั้น เพื่อให้การจัดทำ มาตรฐานหลักสูตร (มคอ 2) ในส่วนของหลักสูตรสัตวแพทยศาสตร์บัณฑิต สำเร็จลุล่วง คณะสัตวแพทยศาสตร์จึงจัดโครงการสัมมนาเชิงปฏิบัติการจัดทำมาตรฐานหลักสูตร (มคอ 2) ขึ้น โดยมีวัตถุประสงค์ให้คณาจารย์ในสังกัดคณะสัตวแพทยศาสตร์ได้ร่วมกันกำหนดผลการเรียนรู้ของหลักสูตรสัตวแพทยศาสตร์บัณฑิต ทั้ง 6 ด้าน จัดทำแผนที่แสดงการกระจายความรับผิดชอบต่อผลการเรียนรู้จากหลักสูตรสู่รายวิชา และเพื่อให้เกิดความเข้าใจในมาตรฐานต่างๆ (มคอ 2 3 4 5 6 และ7) เป็นไปในแนวทางเดียวกัน จึงใคร่ขอเรียนเชิญท่าน และคณาจารย์ในสังกัดภาควิชาของท่าน เข้าร่วมในการสัมมนาเชิงปฏิบัติการครั้งนี้ ในวันที่ ๑๘ มีนาคม ๒๕๕๔ เวลา 09.00 – 16.00 น. ณ ห้องประชุม ๑ ชั้น ๕ อาคารพิเชฎฐ์ฯ

 จึงเรียนมาเพื่อโปรดทราบ และโปรดแจ้งคณาจารย์ในสังกัดภาควิชาของท่านทราบ และเข้าร่วมสัมมนาโดยพร้อมเพรียงกันต่อไป

 (ผู้ช่วยศาสตราจารย์เจษฎา จิวากานนท์)

 รองคณบดีฝ่ายวิชาการ

**กำหนดการโครงการสัมมนาการจัดทำหลักสูตรตามแบบ TQF**

**คณะสัตวแพทยศาสตร์ มหาวิทยาลัยขอนแก่น**

**วันที่ ๑๘ มีนาคม ๒๕๕๔**

**ณ ห้องประชุม ๑ ชั้น ๕ อาคารพิเชฎฐ์ เหลืองทองคำ**

 **เวลา กิจกรรม**

 ๐๘.๓๐-๐๙.๐๐ น. ลงทะเบียนบริเวณหน้าห้องประชุม ๑ ชั้น ๕ อาคารพิเชฎฐ์ เหลืองทองคำ

 ๐๙.๐๐-๐๙.๑๐ น. รองคณบดีฝ่ายวิชาการกล่าวรายงานวัตถุประสงค์ คณบดีกล่าวเปิด

 โครงการสัมมนาการจัดทำหลักสูตรของคณะสัตวแพทยศาสตร์ตามแบบ TQF

 ๐๙.๑๐-๑๐.๓๐ น. **ผู้ช่วยศาสตราจารย์วิเชียร วรพุทธพร** บรรยายและช่วยดำเนินการจัดทำผล

 การเรียนรู้ ทั้ง ๖ ด้านหลักสูตรสัตวแพทยศาสตรบัณฑิต (มคอ.๒) ตามกรอบ

 มาตรฐานคุณวุฒิระดับอุดมศึกษาแห่งชาติ (TQF)

 ๑๐.๓๐-๑๐.๔๕ น. พักรับประทานอาหารว่าง

 ๑๐.๔๕-๑๒.๐๐ น. **ผู้ช่วยศาสตราจารย์วิเชียร วรพุทธพร** บรรยายและช่วยดำเนินการจัดทำผล

 การเรียนรู้ ทั้ง ๖ ด้านหลักสูตรสัตวแพทยศาสตรบัณฑิต (มคอ.๒) ตามกรอบ

 มาตรฐานคุณวุฒิระดับอุดมศึกษาแห่งชาติ (TQF) (ต่อ)

 ๑๒.๐๐-๑๓.๐๐ น. รับประทานอาหารกลางวัน

 ๑๓.๐๐๑๔.๓๐ น. ผู้ช่วยศาสตราจารย์วิเชียร วรพุทธพร บรรยายและช่วยดำเนินการ

 จัดทำแผนที่แสดงการกระจายความรับผิดชอบต่อผลการเรียนรู้จากหลักสูตร

 สู่รายวิชา

 ๑๔.๓๐๑๔.๔๕ น. พักรับประทานอาหารว่าง

 ๑๔.๔๕๑๖.๓๐ น. ผู้ช่วยศาสตราจารย์วิเชียร วรพุทธพร บรรยายและชี้แนะแนวทางการ

 จัดทำ มคอ. ๕, ๖ และ ๗

 ๑๖.๓๐ น. เสร็จสิ้นการสัมมนา

 -------------------------------------------